Ńdɔ̄ Dávid a ngábándā nyé naa bân nyé bə́ di; a nyúú nye məyɔg, ǎ ngasɔ́g. Ngogé ē ngáyi vín, ńdɔ Urí a ngákə bómbō ékali dzīé ai bítúga bivɔ́g, təge sigi á ndá dzīé. 14Kíkídígi ná, ńdɔ̄ Dávid a ngátil Yoad kálara, a kalán Urí. 15Kálara a kɔ́bɔgɔ nâ: “Tə́lége Urí é vóm bītá byádaŋ ngul, ó lig nyé étām, bə́ bɔ̄ nyé naa á wu.” 16Ńdɔ̄ hḿ ḿból Yoad a ngáman dilǐ bod á dzāl étē, ńdɔ a ngátə́le Urí é vóm á yəmə nâ miǹgungúl mí bod mí ngábə́. 17Ńdɔ̄ é bod bə́ ngádili á dzāl étē bā, bə́ ngákwí, bə́ ngalúman ai Yoad. Abuí bəzimbi á ngáwu, á bītúgā bí Dávid; Urí, mǎn Hitíd nyé a wúú fə étē. 18Yoab a lómó nə bə́ kə kad Dávid é mam mə́sə mə́ bɔɔban á bītá. 19A béndé ǹlóman woé naa: “Ǹnyie anə́ wāyi mǎn tíē ńkūkúmá ndɔ́ŋ bitá, 20ńgə́ yén a liŋan abuí, nyé nâ: dzé mí sūbú kə̄ lúman á mgbág m̀fim? Yə myáyə̄gan nâ məkɔ̌ŋ bílâ másɔ̄ á ḿfim á yób ábuí ? 21Zá á ngāwé Abimélek, mɔ́n Yerubɛseth ? Sə́ miníngá a, é miníngá á ngābə́ tə́lə̄ óngōla, sə́ énye a ngáwoa nyé éfas ákɔ̄g á ńlō a, a wé nyé á Tévéts ? Amú dzé mī və́ kə̄ á mgbág m̀fim ? Wayi nyé kad nâ: “Etúgā dzóē Urí, mǎn Hitíd, dzɔ̂ é wú fə.” 22Ńdɔ ǹlóman a ngákə, a mǎn kǎd Dávid ḿból Yoab a ngátə́bələ nyé.